K O R R A L D U S

Haapsalu,							29. detsember 2010 nr 758

Kasutusloa väljaandmine Tallinna mnt 1 
ehitise kasutusele võtmiseks

Läbi vaadanud Haapsalu Linnavalitsusele esitatud kirjaliku taotluse nr 2701 (registreeritud 27.12.2010.a.) Haapsalus Tallinna mnt 1 kinnistul (katastritunnus 18301:010:0022) paikneva ehitise (ehitisregistri kood 105013537) kasutamiseks kasutusloa saamiseks ning juhindudes ehitusseaduse §-dest 32-37, § 72, Haapsalu linna ehitusmääruse § 27, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :

1.	Kinnistul Tallinna mnt 1 (katastritunnus 18301:010:0022) paiknevatest ehitistest Kaubanduskeskus (ehitisregistri kood 105013537) ja Kaubanduskeskuse juurdeehitus (ehitisregistri kood 120265180) moodustada tervikehitis nimetusega Kaubanduskeskus (ehitisregistri kood 105013537).
2.	Ehitus- ja planeerimisosakonnal väljastada kasutusluba Haapsalus Tallinna mnt 1 kinnistul (katastritunnus 18301:010:0022) paikneva ehitise (ehitisregistri kood 105013537) kasutamiseks.
3.	Kasutusloale kanda ehitise kasutamise otstarbeks: Kohvik, baar või söökla (12132), Büroohoone (12201), Pangahoone (12202), Apteek (12313), Muu kaubandushoone või kauplus (12319), Ilu- ja isikuteenust osutava ettevõtte hoone, nagu näiteks juuksuritöökoda, solaarium ja saun (12331), Muu teenindushoone (12339), Tantsusaal, diskoteek (12616), Kasiino (12617) ja Haiglaväline arstiabi osutamise hoone (perearstikeskus, polikliinik, ambulatoorium) (12644).
4.	Korraldus teha teatavaks korralduse koopia ja kasutusloa saatmisega posti teel (Haapsalu Tarbijate Ühistu – Õpetaja 16, 90504 HAAPSALU, AS Uuemõisa Invest - Karja 27a, 90502 HAAPSALU) ning linnavalitsuse ehitus- ja planeerimisosakonnale (Reimo Reimer) ja maakorraldus osakonnale (Marju Kohtring).
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
7.	Korraldus jõustub teatavakstegemisest.

Urmas Sukles								
Linnapea			Erko Kalev
			Linnasekretär